Fundur í skólanefnd Fjölbrautaskóla Vesturlands á Akranesi  
8. júní 2022

Í sal skólans kl 16-17.30

Mættir:

Steinunn Inga Óttarsdóttir skólameistari, Dröfn Viðarsdóttir aðstoðarskólameistari, Guðrún Lind Gísladóttir fjármálastjóri, Friðmey Ásgrímsdóttir fulltrúi nemenda.

Skólanefnd: Hjördís Garðarsdóttir, Viktor Elvar Viktorsson, Þórdís Þórisdóttir, Hjördís Hjartardóttir, og Ellert Jón Björnsson, Finnbogi Rögnvaldsson fulltrúi kennara.

D A G S K R Á

1. Ársreikningur FVA 2021, fjárhagsstaða NFFA
2. Gjaldskrá FVA
3. Ársskýrsla 2021, annálar
4. Stefnur skólans
5. Stofnanasamningar
6. Endurskoðun námskrár FVA
7. Húsnæðismál
8. Innra mat, ytri úttekt
9. Innritun næsta skólaár
10. Önnur mál

**1. Ársreikningur FVA 2021 (í viðhengi), fjárhagsstaða NFFA**

Guðrún Lind fjármálastjóri fór yfir lykiltölur úr ársreikningum fyrir árið 2021. Afkoma af fjármagnsliðum var 5,4 milljónir. Guðrún gerði grein fyrir helstu tekju- og gjaldaliðum. Halli er á rekstri mötuneytis en heimavist kemur út á sléttu.

Guðrún Lind sagði frá stöðu nemendafélagsins, nemendafélagið var rekið með þó nokkru tapi á síðasta ári. Mikið tap var á sýningu leiklistarklúbbsins.

**2. Gjaldskrá FVA**

Guðrún Lind lagið til tillögur að breytingum á gjaldskrá. Eini liðurinn sem lagt er til að verði hækkaður er verð á mat í mötuneytinu. Lagt er til að hver máltíð hækki um 100 krónur. Matarverð hefur ekki hækkað síðan 2016. Starfsmenn greiða nú 600 kr fyrir máltíðina en viðmiðunarverð í mötuneyti stjórnarráðsins hefur verið 920 kr frá 1. október 2021. Verður hækkað upp í 700 kr þann 1. ágúst nk.

Bætt var við liðnum Aukapróf í gjaldskrá FVA, kr. 25.000

Hækkunin og breytingin voru samþykktar einróma.

**3. Ársskýrsla 2021, annálar**

Steinunn Inga skólameistari hvatti fundarmenn til að lesa yfir árskýrslu skólans og annála sem eru góðar heimildir um starfsemi skólans.

Steinunn Inga sagði frá útkomu skólans í könnun Sameykis um Stofnun ársins en skólinn hækkaði þó nokkuð frá síðasta ári.

Steinunn Inga sagði frá stöðu skólans í persónuverndarmálum. Sigríður Hrefna persónuverndarfulltrúi er búin er að vinna mjög gott starf í persónuverndarmálum. Hún er einnig að vinna að gerð gæðahandbókar fyrir skólann.

Steinunn Inga sagðir frá skólaheimsókn sem kennarar fór í nú í vor og starfsdögum þar sem m.a. var verið að vinna að nýrri skólanámskrá.

**4. Stefnur skólans**

Steinunn Inga sýndi fundarmönnum stefnur skólans sem er að finna á heimasíðu skólans.

**5. Stofnanasamningar**

Stofnanasamningar við KÍ, KVH og VFLA á árinu, við SBU í fyrra og nú er Sameyki í vinnslu.

Steinunn sagði m.a. frá þeirri nýjung í stofnanasamningi KÍ að kennarar geta sótt um launaþrep fyrir þróun í starfi.

**6. Endurskoðun námskrár FVA**

Dröfn fór yfir nýja námskrá. Nefndarmenn fá námskrána send í tölvupósti til yfirlestrar og athugasemda. Útgáfudagur er 15. júní.

**7. Húsnæðismál**

Steinunn Inga gerði grein fyrir lagfæringum á húsnæði í B álmu og sagði frá úttekt frá Heilbrigðiseftirliti varðandi húsnæði skólans frá í apríl 2021 og Vinnueftirlitinu núna í maí. Búið er að bæta úr því sem að okkur snýr og vísa hinu til Ríkiseigna. Rætt um ástand herbergja heimavistar. Herbergin eru mörg orðin þreytt. Hún sagði frá þeim framkvæmdum sem þarf að fara í á húsnæði skólans og heimavist, s.s. á Miðgarði, eldhúsi starfsbrautar, salernum o.fl. Hægt gengur að fá verkefnin í gang hjá Ríkiseignum.

**8. Innra mat, ytri úttekt**

Skólameistari sagði frá innra mati sem er mjög vel unnið í skólanum, Sigríður Hrefna hefur stýrt því frábærlega ásamt Dröfn. Sagt frá væntanlegri ytri úttekt í haust, tveir matsmenn koma og taka stöðuna. Skólameistari mjög spenntur fyrir því að fá hlutlaust og faglegt mat á stöðu skólans.

**9. Innritun næsta skólaár**

Dröfn sagði frá hvernig staðan er í innritun í dag sem lítur ágætlega út. Innritun lýkur eftir 2 daga.

1. **Önnur mál**

Þetta er síðasti fundur þessarar skólanefndar þar sem kjörtímabilið rennur út 12. júní nk og skólameistari þakkaði fyrir gott samstarf í hvívetna.

Fundi slitið kl 17.30

Dröfn Viðarsdóttir, fundarritari